laion/Wikipedia-Exotic huggingface dataset:
אולוס אטיליוס קלטינוס

אָוּלוּס אַטִילְיוּס קָלָטִינוּס (בלטינית: Aulus Atilius Calatinus) היה מצביא רומאי, שפיקד על כוחות צבא וצי במלחמה הפונית הראשונה (264-241 לפנה"ס). הוא נבחר פעמיים לקונסול ופעם אחת לדיקטטור ונתכבד בתהלוכת ניצחון. קלטינוס נבחר בפעם הראשונה לקונסול שנת 258/7 לפנה"ס יחד עם גאיוס סולפיקיוס פטרקולוס. השניים קיבלו לידיהם את המשך ניהול המלחמה בסיקיליה (סיציליה), אך לדברי מקורות אחדים פיקד קלטינוס לבדו על כוחות הצבא שנלחמו בקרתגים. תחילה כבש את העיר היפאנה (Hippana) ואחר כך הכניע את מיטיסטראטון (Mytistraton) הבצורה והחריבה עד היסוד. זמן קצר לאחר מכן תקף את קמרינה (Kamarina), אך תוך כדי פעולות המצור נקלע עם חייליו למארב, ואלמלא מאמציו העילאיים של טריבון בשם מרקוס קלפורניוס פלאמה (Marcus Calpurnius Flamma), אפשר שהוא וצבאו היו נשמדים. לאחר שנחלץ מן המארב, כבש את הערים קמרינה, אנה (Enna), דרפאנה (Drepana) ומקומות נוספים, שהיו עד אז בידי הקרתגים. לקראת סוף כהונתו פתח בהתקפה על ליפארה (Lipara), אותה המשיך מחליפו. בשובו לרומא נתכבד בתהלוכת ניצחון. ב-254 לפנה"ס נבחר לקונסול בפעם השנייה. זמן קצר קודם לכן איבדו הרומאים את ציים המלחמתי בסערה ליד כף פכינוס (Pachynus); אטיליוס קלאטינוס ועמיתו לקונסולאט גנאיוס קורנליוס סקיפיו אסינה בנו צי חדש בן 220 אניות בתוך זמן קצר ביותר של שלושה חודשים, והפליגו בראשו אל סיקיליה. הפעולה הצבאית העיקרית במהלך כהונתם הייתה כיבוש פנורמוס. ב-249 לפנה"ס מונה אטיליוס קלטינוס במקום מרקוס קלאודיוס גליקיה (M. Claudius Glycia) לדיקטטור לצורך בחירת קונסולים חדשים, שכן הקונסולים המכהנים נמצאו אותה שעה עם הצבא בסיקיליה. שנים אחדות לאחר מכן, ב-241 לפנה"ס, נבחר כבורר במחלוקת בין הפרוקונסול גאיוס לוטאטיוס קאטולוס והפראיטור קווינטוס ואלריוס, למי משניהם הזכות לקבל תהלוכת ניצחון והוא הכריע לטובת הפרוקונסול. הדבר האחרון הידוע אודותיו הוא כי בנה מקדש לאלת התקווה סְפֶּס (Spes). אולוס אטיליוס קלטינוס זכה להערכה רבה הן בימיו הן לאחר מותו, ועל קברו נחקקה הכתובת: 'עמים רבים תמימי-דעים – איש זה היה מראשוני העם'. ערך זה כולל קטעים מתורגמים מתוך החיבור: Smith, William (editor). A Dictionary of Greek and Roman Biography and Mythology. London. John Murray, 1873 הנמצא כיום ברשות הכלל. מרקוס טוליוס קיקרו, כתבים נבחרים. תרגם והוסיף הערות ומפתחות ארנסט דוד קולמן. ירושלים, מוסד ביאליק, תשמ"ו. Polybius 1.24 Zonaras, 8.11. הוא מכונה אצלו בטעות בשם לטינוס במקום קלטינוס. Livius, Epitoma 17, 22.60; Plinius, Naturalis Historia 22.6; Orosius 4.8; Florus 2.2.13, אשר מכנה בטעות את קלטינוס דיקטטור; Aurelius Victor, De Viribus Illustribus 38; Aullus Gellius 3.7; Frontinus, Stratagema 4.5.10 Polybius 1.38; Zonaras, 8.14 . Livius, Epitoma, 19; Suetonius, Tiberius, 2; Zonaras 8.15; Dio Cassius 36.17 Valerius Maximus 2.8 Cicero, De Legibus, 2.11; De Natura Deorum 2.23; Tacitus, Annales 2.49; comp Livius 24.47, 25.7 קיקרו, על הזיקנה, יז (בתרגום א"ד קולמן); וגם - Cicero, De Finibus 2.35, pro Planc. 25 .
וירג'ין אוסטרליה

וירג'ין אוסטרליה (באנגלית: Virgin Australia) היא חברת תעופה אוסטרלית, והשנייה בגודלה במדינה (אחרי קוואנטס). החברה שייכת לקבוצת וירג'ין שבבעלות איש העסקים הבריטי ריצ'רד ברנסון. החברה החלה לפעול באוגוסט 2000 תחת השם "וירג'ין בלו", בתחילת דרכה הפעילה החברה שני מטוסים חכורים מדגם בואינג 737-400. לאחר פשיטת הרגל של החברה המתחרה "Ansett Australia" בספטמבר 2001, נכנסה וירג'ין לשוק שנוצר, והחלה להפעיל טיסות בין 29 ערים במדינה באמצעות מטוסים צרי גוף מתוצרת איירבוס, אמבראר ובואינג. בשנים 2009-2011 היא הפעילה את "V אוסטרליה". לאחר מספר שנים בהם פעלה כחברת לואו קוסט, החלה החברה להפעיל מחלקות עסקים במטוסיה, במטרה להתחרות בקוואנטס ששלטה בתחום. ב-20 באפריל 2020 עקב משבר מגפת הקורונה נכנסה החברה מרצון להליך פשיטת רגל. לחברה הסכמי שותפות קוד עם החברות הבאות: צי המטוסים של החברה נכון לינואר 2021: מדיה וקבצים בנושא וירג'ין אוסטרליה בוויקישיתוף אתר האינטרנט הרשמי של וירג'ין אוסטרליה (באנגלית) וירג'ין אוסטרליה, ברשת החברתית אינסטגרם מדיה וקבצים בנושא וירג'ין אוסטרליה באתר Airliners.net https://passportnews.co.il/%D7%9E%D7%A9%D7%91%D7%A8-%D7%94%D7%AA%D7%A2%D7%95%D7%A4%D7%94-%D7%91%D7%A2%D7%99%D7%A6%D7%95%D7%9E%D7%95-%D7%95%D7%99%D7%A8%D7%92%D7%99%D7%9F-%D7%90%D7%95%D7%A1%D7%98%D7%A8%D7%9C%D7%99%D7%94-%D7%A0/ פרטי צי המטוסים של וירג'ין אוסטרליה, באתר airfleets.net (באנגלית)
V אוסטרליה

V אוסטרליה (באנגלית: V Australia) הייתה חברת תעופה אוסטרלית, החברה הפעילה טיסות מאוסטרליה ללוס אנג'לס ואבו דאבי. החברה החלה לפעול ב-27 בפברואר 2009, והתמזגה עם חברת התעופה וירג'ין אוסטרליה ב-7 בדצמבר 2011. מדיה וקבצים בנושא V אוסטרליה בוויקישיתוף מדיה וקבצים בנושא V אוסטרליה באתר Airliners.net
נמל התעופה סידני

נמל התעופה סידני (באנגלית: Sydney Airport, מכונה גם סידני קינגספורד) קרוי על שמו של הטייס האוסטרלי סר צ'ארלס קינגספורד סמית (Charles Kingsford Smith), הוא נמל התעופה הגדול באוסטרליה ובאוקיאניה, ומשמש את מטרופולין סידני ומדינת ניו סאות' ויילס. הנמל ממוקם סמוך לפרוור מסקוט (Mascot), כ-7 ק"מ דרומית למרכז העסקים הראשי של סידני. נמל התעופה הוא אחד משדות התעופה הוותיקים בעולם (החל לפעול ב-1919), ומדורג במקום ה-28 ברשימת שדות התעופה העמוסים בעולם. בשנת 2010 עברו בנמל התעופה 35,900,000 נוסעים, ב-289,741 תנועות מטוסים. בנמל התעופה חל עוצר נחיתות והמראות החל מהשעה 23:00. מדיה וקבצים בנושא נמל התעופה של סידני בוויקישיתוף אתר האינטרנט הרשמי של נמל התעופה סידני מדיה וקבצים בנושא נמל התעופה סידני באתר Airliners.net נמל התעופה סידני, ברשת החברתית אינסטגרם ערך זה הוא קצרמר בנושא שדות תעופה ובנושא אוסטרליה. אתם מוזמנים לתרום לוויקיפדיה ולהרחיב אותו.
נמל התעופה הבין-לאומי בייג'ינג קפיטל

נמל התעופה הבין-לאומי בייג'ינג קפיטל (בסינית מפושטת: 北京首都国际机场, בפין-יין: Běijīng Shǒudū Guójì Jīchǎng, באנגלית: Beijing Capital International Airport) הוא נמל התעופה הגדול בסין המשמש את מטרופולין בייג'ינג. נמל התעופה הוא העמוס ביותר באסיה, וממוקם במקום השני ברשימת שדות התעופה העמוסים בעולם - אחרי נמל התעופה הבינלאומי הרטספילד-ג'קסון אטלנטה. בשנת 2010 עברו בנמל התעופה 73,948,113 נוסעים ב-517,584 תנועות מטוסים. בקטגוריית המטענים ממוקם הנמל במקום ה-14 בעולם, בשנת 2010 טיפלו בנמל ב-1,420,997 טונות מטען. נמל התעופה משמש כבסיסן של החברות אייר צ'יינה, צ'יינה סאות'רן איירליינס, והאינאן איירליינס. כדי להכיל את נפח התנועה הגדל, ולקראת אולימפיאדת בייג'ינג, נבנה בשנת 2008 טרמינל 3; הטרמינל הוא המבנה החמישי בגודלו בעולם - עם שטח של 986,000 מ"ר. בסוף שנת 2019 נחנך נמל התעופה הבינלאומי בייג'ינג דאשינג המיועד להקל על העומס בנמל התעופה, חלק מחברות התעופה העבירו את פעילותן לשדה החדש. חברת אל על מפעילה מדי יום טיסה מנמל התעופה בן-גוריון אל הנמל. ב 28 באפריל 2016 החלה חברת האינאן איירליינס להפעיל אף היא טיסות סדירות לישראל במטוסי איירבוס A330. אתר האינטרנט הרשמי של נמל התעופה הבין-לאומי בייג'ינג קפיטל אתר האינטרנט הרשמי של נמל התעופה הבין-לאומי בייג'ינג קפיטל נמל התעופה הבין-לאומי בייג'ינג קפיטל, ברשת החברתית פייסבוק מדיה וקבצים בנושא נמל התעופה הבינלאומי בייג'ינג קפיטל באתר Airliners.net
שלמה בן לולו

שלמה בן לולו (נולד בשנת 1949) הוא פוליטיקאי ישראלי, כיהן כראש מועצת בית שאן בין השנים 1983–1998. בן לולו נולד בקזבלנקה שבמרוקו. בשנת 1958 עלה עם משפחתו לישראל והתיישב בבית שאן. הוא בעל תואר בהנדסת תעשייה וניהול. בן לולו התחנך בבית שאן ובהמשך חייו בתיכון בכפר בתיה, במהלך שירותו הצבאי אותר בתוכניתה של יעל רום, שעסקה באיתור צעירים מהפריפריה ושילובם באקדמיה. שלמה סיים לימודי הנדסת תעשייה וניהול בשנת 1975 והוא בין המהנדסים הראשונים שידעה העיר בית שאן. [דרוש מקור] בתום הלימודים הוא שב לבית שאן עם אשתו והחלו להיות מעורבים פוליטית בעיר. הם הקימו תנועה א-פוליטית בשם "תמר" עם צעירים נוספים בני היישוב, לקראת הבחירות המקומיות הם חברו לתנועת הליכוד וזכו לכבוש את העירייה לראשונה בתולדות היישוב. בן לולו נבחר לתפקיד ראש מועצת בית שאן, מטעם הליכוד, בשנת 1983, והיה ראש עיר במשך 15 שנים עד לשנת 1998. תקופת כהונתו של בן לולו אופיינה בתנופת בנייה, פיתוח סביבתי, שיפור התשתיות ובניית אלפי יחידות דיור חדשות בבית שאן. הוא הקים מוקדי תיירות נוספים וייעל את מערכות המנהל. הוא הוסיף לסמל בית שאן אלמנטים חדשים שלא היו בסמל הקודם, שעוצב בשנת 1956. בית שאן הוכרזה כעיר, כשנה לאחר סיום כהונתו. בהמשך דרכו של בן לולו, בשנת 2003, ניסה בנימין נתניהו, שר האוצר דאז, למנות אותו למנהל דירקטוריון חברת הגז. אולם ועדת רביבי פסלה את המינוי בנימוק שאין לבן לולו כישורי יתר הנדרשים מחבר מפלגה של השר הממנה. נתניהו טען, כי לבן לולו ניסיון ניהולי רב, שכן היה שנים ארוכות ראש מועצת בית-שאן. כמו כן, בן-לולו הוא מהנדס במקצועו. נתניהו ערער בשעתו על פסילתו של בן לולו, בפני מליאת הממשלה, אך בעקבות חוות דעת של היועץ המשפטי לממשלה הקודם, אליקים רובינשטיין, הוחלט שלא לכפות את המינוי על ועדת רביבי. בשעתו הושג הסדר זמני, לפיו בן-לולו יוכל לכהן כדירקטור, ובשלב מאוחר יותר, תיבחן שוב האפשרות למנותו ליו"ר, בעקבות כך, שימש כיו"ר זמני. בשנת 2017 השיק את ספרו האוטוביוגרפי, "בן לולו - ישר ולעניין". מדיה וקבצים בנושא שלמה בן לולו בוויקישיתוף מוזיאון הילדים לתולדות בית שאן ובנותיה סמל העיר בית שאן באתר מוזיאון הילדים של בית שאן נתניהו הביא לאישור הממשלה מינוי בן-לולו ליו"ר חברת הגז, באתר גלובס, 28 בדצמבר 2003 דוד חיון, ‏עו"ד נחמה סנה תמונה ליו"ר חברת הגז הטבעי הממשלתית, באתר גלובס, 28 בנובמבר 2004 ]
אלברט פוך

אלברט פוך (בכתב לטיני: Albert Poch;‏ 23 בדצמבר 1930 באבאדג – 2 במרץ 2013) היה קריקטוריסט וגרפיקאי יהודי-רומני. אלברט פוך נולד ב-1930 בעיירה בבדאג, כיום במחוז טולצ'ה, בחבל דוברוג'ה ברומניה. בגיל 11 בימי הדיקטטורה הצבאית-פשיסטית של הגנרל יון אנטונסקו גורש מביתו יחד עם משפחתו. דודו ודודתו נספו בשואה. אחרי נפילת הדיקטטורה של אנטונסקו למד באקדמיה לאמנויות, אז המכון לאמנויות ע"ש ניקולאיה גריגורסקו בבוקרשט. היה תלמידו של הצייר ז'ול פרחים. את ציורו הראשון פרסם בעיתון "Viaţa capitalei" (חיי עיר הבירה). פוך שימש כעורך אמנותי וצייר קריקטורות בכתב-העת הסאטירי הרשמי והיחיד שברומניה הקומוניסטית, "אורזיקה" ("הסרפד") במשך למעלה מ-30 שנה, בין השנים 1951–1984, אז סולק מתפקידו. הפך במשך הזמן לאחד האמנים המובילים בתחום הקריקטורה ברומניה. פרט ל"אורזיקה" פרסם קריקטורות גם ביומונים כמו "Informaţia Bucureştiului" (ידיעות בוקרשט). מיוזמתו בשנת 1968 הוקם סלון ההומוריסטים והוקמו סלוני קריקטורה ברחבי רומניה. אחרי מהפכת 1989 ברומניה השתתף בהוצאה לאור של כמה מגזינים סאטיריים וכיהן כיושב ראש מחלקת הקריקטורות של איגוד האמנים הפלסטיים ברומניה. בשנת 2002 ארגן תערוכה גדולה לקריקטורות מן התקופה הפוסט-קומוניסטית. עיצב, בין השאר, עטיפות לספרים שהופיע בהוצאה היהודית "הספר" בבוקרשט. אלברט פוך עיצב גם יצירות גרפיקה, איורי ספרים ומודעות. הוא השתתף בתערוכות בינלאומיות רבות ברחבי אירופה, ביפן, וכו'. יצירות שלו מוצגות באופן קבע במוזיאונים ברומניה, בפולין, בבולגריה ובשווייץ. האמן נפטר בבוקרשט בשנת 2013. דירתו ברחוב שטירביי וודה בבוקרשט, אשר בשנת 2011 אולץ באמצעים משפטיים לפנותה, הוחזרה לצאצאיו בהוראתו של שר המשפטים של משטר אנטונסקו. הפרס הגדול בתערוכה "הקריקטורה במאבק למען השלום" במוסקבה 1965 - פרס איגוד העיתונאים, על מודעה בנושא "נגד זיהום המים" 1969 - ציון ל"קריקטורה הטובה ביותר בעיתונות הרומנית" הפרס הגדול בסלון לקריקטורות בפלוישט זכה בפרסים בינלאומיים לקריקטורות- בבורדיגרה (1967), בסקופיה (1984), בבלגיה (1969,1983), בקרקוב (1970), בגברובו (בולגריה) (1974), בטורקיה (1977) וכו'. Constantin Petricioiu - Albert Poch, decanul de vârstă al caricaturii româneşti,Nord Dobrogea Cultural nr.1, p.14 Realitatea evreiască nr.402-403 (1202-1203) 1-31 martie 2013 Ne-a părăsit un om de mare umor si bunătate - Albert Poch מאמר הספד באתר Revista online de grafică satirică, blog Dum Dum 15-3-2013 (ברומנית) ביוגרפיה קצרה באתר על פדרציית הקהילות היהודיות ברומניה(ברומנית) כמה קריקטורות מאת פוך באתר הרומני "ליקוריץ'" על סטירה, הומור וצנזורה בתקופת הזהב - כתבה מאת פלורין מיכאי, ריאיון עם אלברט פוך באתר "ז'ורנלול" ברומנית 10.9.1009, גישה ב-23.3.2013 על פינוי פוך מדירתו בהחלטת בית משפט - באתר wordpress ‏ 20 בנובמבר 2011
Va Va Voom

Va Va Voom (בעברית: וה וה וום; מצרפתית: הוא מלא אנרגיה) הוא שיר של הזמרת הטרינידדית ניקי מינאז'. השיר יצא לאור ב-12 בספטמבר 2012 כסינגל החמישי מאלבום האולפן השני של מינאז', Pink Friday: Roman Reloaded. השיר תוכנן תחילה לצאת לאור כסינגל הראשון מהאלבום, אך הוצאתו נדחתה ובמקומו יצא לאור הסינגל Starships. לאחר מכן הוחלט להוציא את השיר כסינגל מהאלבום כחלק מקידום ההוצאה המחודשת של האלבום, Pink Friday Roman Reloaded: The Re-Up. הקליפ לשיר צולם בלוס אנג'לס ב-21 בדצמבר 2011 ופורסם ב-26 באוקטובר 2012. מידע על היצירה "Va Va Voom" באתר מיוזיק בריינז סרטון השיר "Va Va Voom" באתר יוטיוב מידע על Va Va Voom, באתר המצעד האוסטרי, ארכיון מידע על Va Va Voom, באתר המצעד של ניו זילנד
ברנדברג

ברנדברג (קוהקוה: Dâures; הררו: Omukuruvaro) הוא ההר הגבוה ביותר בנמיביה. הר זה ממוקם בדמרלנד, בצפון-מערב מדבר נמיב, סמוך לחוף, ומכסה אזור של בערך 650 קמ"ר. שיא פסגתו הנקרא קוניגסטיין (Königstein; בגרמנית - "אבן המלכים") מתנשא לגובה של 2,573 מטרים מעל פני הים. ביום עם ראות טובה, הר ברנדברג יכול להיראות גם ממרחק רב. מקום היישוב הקרוב הוא הכפר יואיס, הנמצא כ-30 ק"מ מההר. משמעות השם "ברנדברג" בשפת האפריקאנס והגרמנית הוא "הר האש", וזאת בשל הגוון הזוהר הנראה בהר על רקע השמש. שבט דמארה העניק להר את השם Dâures, שמשמעו "ההר הבוער", ואילו שבט הררו קרא להר Omukuruvaro, שמשמעו "הר האלים". הר ברנדברג משמש אתר רוחני לו חשיבות גדולה לשבטי הבושמנים. על הר ברנדברג מצויים ציורי סלע רבים. אחד המפורסמים בהם מהווה גם את האטרקציה התיירותית העיקרית במקום - ציור הסלע בשם "הגברת הלבנה", הממוקם מתחת לבליטת סלע קטנה בנקיק ציסב, לרגלי ההר. בנינק זה ישנם למעלה מ-1,000 מחסות סלע, ויותר מ-45,000 ציורי סלע. בחלקיו הגבוהים של הר ברנדברג ישנם מאות ציורי סלע נוספים. הר ברנדברג הוא גם ביתה של צמחיית מדבר מעניינת. ניתן למצוא באזור מינים של עצים וצמחים בעלי מראה מוזר, והסיבה לכך בחלקה היא תנאי האקלים הקיצוניים באזור. האזור אינו מיושב ופראי. כמו כן הוא גם צחיח מאוד, ומציאת מים בו היא משימה קשה מאוד עד בלתי אפשרית. בקיץ, טמפרטורות מעל 40 מעלות צלזיוס הן רגילות. הר ברנדברג הוא מקום משכן של מגוון חיות בר. למרות שמספר בעלי-החיים הוא קטן בגלל תנאי האקלים, רוב המינים הקיימים בנמיביה מצוי גם בברנדברג. תייר המטייל באזור יוכל להיתקל הן בפיל המתגורר במדבר והן בקרנף צר-השפה הנדיר. כמו כן, פאונת העקרבאים שבברדנברג היא קרוב לוודאי העשירה ביותר בכל אפריקה הדרומית. הברנדברג נוסף ב-3 באוקטובר 2002, כאתר מורשת עולמי של אונסקו ברשימה הנסיונית בקטגוריה המשולבת (תרבות+טבע). מדיה וקבצים בנושא ברנדברג בוויקישיתוף place/Konigstein-mountain-peak-Namibia ברנדברג, באתר אנציקלופדיה בריטניקה (באנגלית) ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
אליטוס ארנה

אליטוס ארנה (בליטאית: Alytaus arena – תעתיק מדויק: "אליטאוס ארנה") הוא מתקן ספורט רב-תכליתי הנמצא בעיר השישית בגודלה בליטא, אליטוס. אולם הכדורסל, בעל תכולה של 5,500 מקומות ישיבה, הוא החמישי בגודלו בליטא, אחרי ז'לגיריס ארנה, סימנס ארנה, שיאולאי ארנה וצידו ארנה. האולם נפתח לראשונה ב-1981 אך שופץ לקראת אליפות אירופה בכדורסל שהתקיימה בליטא בשנת 2011. המתקן החדש נחנך ב-12 בפברואר 2011. משחקי שלב הבתים הראשון – בית ג' של אליפות אירופה בכדורסל 2011 נערכו באליטוס ארנה. מאז שנת 2011 אליטוס ארנה משמשת כאולמה הביתי של קבוצת כדורסל מקומית 'מועדון הכדורסל סבאנוריס'. אליטוס ארנה אליטוס ארנה מבחוץ אתר האינטרנט הרשמי של אליטוס ארנה מדיה וקבצים בנושא אליטוס ארנה בוויקישיתוף בשנים 2005–2011 שימש האולם כאולמה הביתי של הקבוצה 'מועדון הכדורסל אליטוס', ששיחקה בליגת העל הליטאית ובליגה הבלטית. בשנת 2011 הקבוצה פשטה את הרגל. בעיר הוקמה קבוצה אחרת 'מועדון הכדורסל סבאנוריס' (אנ') שעושה שימוש במתקן למשחקיה הביתיים. לפני השיפוץ האולם הכיל 1,200 מקומות ישיבה. ראו: "אולם ספורט צר-מידות של אליטוס הפך לארנה מרווחת", באתר יורובאסקט לט, 11 בפברואר 2011 (בליטאית)
ג'מייקה (ניו יורק)

ג'מייקה (Jamaica) היא שמה של שכונה ברובע קווינס שבניו יורק. לשם השכונה אין כל קשר למדינת ג'מייקה שבקריביים, אלא הוא תוצאה של צירוף מקרים בלבד. בעת הקמת השכונה בשנת 1656 על ידי מתיישבים הולנדים, כונתה השכונה בשם "ימקו" ("Yameco"), שמשמעותו בשפת הילידים המקומיים – בונה. בכתיב הגרמני נכתב שם השכונה כ-"Jameco", ובסופו של דבר הפך שם השכונה, עם חדירת השפה האנגלית, ל"ג'מייקה". בהתאם לנתונים ממפקד אוכלוסין שנערך בשנת 2000, בשכונה מתגוררים 216,866 תושבים, אשר רובם ממוצא אפרו-אמריקני. בשכונה מתרכזות אוכלוסיות מהגרים רבות, בעיקר מהודו, מדינות ערב, רוסיה והקריביים. בשטח השכונה נמצא נמל התעופה ג'ון פ. קנדי, אחד מנמלי התעופה הגדולים והחשובים בעולם. דונלד טראמפ – נשיא ארצות הברית ה-45, וקודם לכן יזם ואיל נדל"ן – נולד וגדל בשכונה. בוב בימון – אלוף אולימפי ושיאן עולמי בקפיצה לרוחק. נלסון דה מיל – סופר. 50 סנט – ראפר וזמר. מדיה וקבצים בנושא ג'מייקה בוויקישיתוף ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
שביטוריו ארנה

שביטוריו ארנה (בליטאית: Švyturio arena) הוא מתקן ספורט רב-תכליתי בצורת קטמרן שנבנה בעיר השלישית בגודלה בליטא, קלייפדה לקראת אליפות אירופה בכדורסל ב-2011. אולם הכדורסל הוא השישי בגודלו בליטא, אחרי ז'לגיריס ארנה, סימנס ארנה, שיאולאי ארנה, צידו ארנה ואליטוס ארנה. האולם, אשר נחנך ב-28 ביולי 2011, מכיל 5,486 מקומות ישיבה, משמש כאולמה הביתי של קבוצת הכדורסל המקומית נפטונאס קלייפדה, המשחקת ביורוליג (עונה 2014/2015), בליגת העל הליטאית ובליגה המאוחדת. המתקן משמש כמו כן לאירועי ספורט אחרים: כדוריד, איגרוף, הוקי קרח, וכן כאולם הקונצרטים. האולם אירח את משחקי בית ד' בשלב הבתים הראשון של אליפות אירופה בכדורסל 2011. האולם צפוי לארח את משחקי אליפות אירופה בכדורסל עד גיל 20 ב-2020. מדיה וקבצים בנושא שביטוריו ארנה בוויקישיתוף אתר האינטרנט הרשמי של שביטוריו ארנה "שביטוריס" שעל שמו נקרא המתקן, היא מבשלה ליטאית שהוקמה בממל שבפרוסיה המזרחית ב-1784, וכיום נמצאת בבעלות קרלסברג.
שליפה (זיכרון)

שליפה היא פעולה קוגניטיבית שבה מידע שקודד בזיכרון לטווח הארוך מועבר לתודעה. השליפה מתאפשרת הודות לתהליך של התגבשות זיכרון מהזיכרון לטווח קצר לזיכרון לטווח ארוך. בתחום החינוך תהליך זה מאפשר את ההפנמה של החומר הנלמד. המידע שנשלף מועבר לזיכרון עבודה שם ניתן לחשוב עליו באופן מודע ולהשוות אותו למידע חדש שמגיע מהזיכרון החושי. אחד הגורמים המשפיעים על תהליך השליפה הוא הסכמה. השפעה זו מתחילה כבר בתהליך הראשוני של הפניית הקשב, שבו הסכמה פועלת כמסנן שעל פי רוב מאפשר רק למידע שתואם אותה להירשם בתודעה. כתוצאה מכך קל יותר לזכור מידע שתואם את הסכמות ממידע שאינו תואם אותן. משום שהסכמה מראה עמידות למידע סותר היא יכולה לגרום לנטאי בתפיסת המציאות ולהוביל לתופעות כמו נבואה המגשימה את עצמה. השפעה נוספת על תהליך השליפה יכולה לנבוע מהטרמה. ההטרמה מגבירה את הזמינות של מידע בזיכרון או במודעות כתוצאה מחשיפה לגירוי או אירוע מסוים. אפקט ההטרמה בעקבות חזרתיות (repetition priming effect) מיוחס לזיכרון הנהלי של הזיכרון המרומז. אחד הביטויים לקשיי שליפה הוא תופעת "על קצה הלשון" (TOT). זהו מצב שבו אדם יודע מה המידע הנחוץ, אך אינו מצליח לאתר את המילים המתאימות. למרות הקושי בשליפה ישירה של המידע המבוקש, על פי רוב האדם יצליח לזהות אותו מתוך מספר אפשרויות. דוגמה לכך היא זיהוי תשובה נכונה במבחן רב-ברירתי. אוצר מילים הוא מאגר המילים העומד לרשותו של האדם בעקבות תהליך רכישת שפה. אוצר המילים הפסיבי מאפשר לאדם לזהות מילים מוכרות מתוך דיבור וממלא תפקיד מרכזי בהבנת הנקרא. עם זאת, הוא משמש רק בתהליך הקליטה של השפה. קשיי שליפה מילוליים יכולים לפגוע ביכולת של האדם להפיק תקשורת השפתית. זאת משום שלצורך העברת מסרים מילוליים דבורים במסגרת דיאלוג או הבעה בכתב יש צורך אוצר מילים אקטיבי הניתן לשליפה ולשימוש בפועל. פערים בין אוצר המילים האקטיבי והפסיבי מאפיינים אנשים בעלי לקות למידה. קושי זה יכול לפגוע בתפקוד האקדמי על ידי הנמכה של הביצוע בשעת מבחן או בהשלמת שיעורי בית. קשיי שליפה הם אחד המאפיינים המרכזיים של לקות שפה. מדיה וקבצים בנושא שליפה בוויקישיתוף How We Make Memories - סרטון הסבר של Crash Course Psychology על יצירה ושליפה של זיכרונות דרך מאגרי הזיכרון השונים Remembering and Forgetting - סרטון הסבר של Crash Course Psychology על הגורמים המשפיעים שליפת הזיכרונות מהזיכרון לטווח הארוך שליפה, באתר אנציקלופדיה בריטניקה (באנגלית) Baron, R. A., and Byrne, D. (2000). Social psychology. Boston: Allyn and Bacon. Schacter, D. L. (1987). Implicit memory: History and current status. Journal of experimental psychology: learning, memory, and cognition, 13(3), 501. שלמה קניאל, (2006). חינוך לחשיבה: חינוך קוגניטיבי לשליטה על התודעה. רעננה: רמות.
יו-גי-הו! מפלצות הקפסולה

יו-גי-הו! מפלצות הקפסולה (במקור: Yu-Gi-Oh! Capsule Monsters) היא מיני סדרה בת 12 פרקים שהופקה על ידי ערוץ 4Kids ושודרה בצפון אמריקה בין ספטמבר-נובמבר 2006. זהו הכותר היחיד בזיכיון יו-גי-הו! שההפקה שלו נערכה בארצות הברית ולא ביפן, ארץ המוצא של הזיכיון. הסדרה שודרה בישראל בשנת 2007 בערוץ הילדים בדיבוב לעברית בצמוד לעונה החמישית לשידור הסדרה המקורית. המאפיין העיקרי שהבדיל את מפלצות קפסולה מהסדרה המקורית היא שהמפלצות המוכרות מהקלפים דיברו לראשונה, זוהי למעשה הפעם היחידה ששחקנים חיים דיבבו את המפלצות עצמן, ולא את הדמויות האנושיות. מלבד הבדל זה ישנו גם מאפיין הבא לידי ביטוי משם הסדרה, המפלצות מגיעות מקפסולות והן חיות בעולם משלהן ממש כמו בני אדם ולא חיות בתוך קלפים עתיקים שמשמשים רק למשחק הדו-קרב המוכר מיו-גי-הו! מפלצות. בסדרה זו, המפלצות עצמן הן אלו שהוו את מקור העלילה ואת עיקר התסריט, הדמויות שימשו אך ורק רקע להעברת הסיפור. לראשונה נחשף גם הקשר בין שלוש מפלצות הקוסמים של יוגי מוטו ומסתבר שהם משפחה, הקוסם האפל (הסגול), המכשף (השחור) והקוסמת האפלה (הוורודה). "יו-גי-הו! מפלצות הקפסולה", במסד הנתונים הקולנועיים IMDb (באנגלית) "יו-גי-הו! מפלצות הקפסולה", באתר Metacritic (באנגלית)
המעשייה על הנסיכה המתה ושבעת האבירים

המעשייה על הנסיכה המתה ושבעת האבירים (ברוסית: Сказка о мёртвой царевне и о семи богатырях) היא מעשייה מחורזת שנכתבה בשנת 1833 על ידי הסופר, המשורר והמחבר אלכסנדר פושקין. המעשייה היא גרסה אחרת לאגדה "שלגיה ושבעת הגמדים" של האחים גרים, ובינה לבין הגרסה של פושקין יש דמיון רב. המעשייה מסווגת במספר 709 בסיווג ארנה-תומפסון. כמו בסיפורם של האחים גרים, אימה החורגת של הנסיכה מקנאה בה בגלל יופייה ושולחת את המשרתת (בעוד בסיפור של גרים זה צייד) לנטוש אותה ביער (דרישה זאת מרמזת על הרכות של המעשייה, כי בגרסה של גרים המלכה מצווה להרוג את הנסיכה). המשרתת עושה את מצוות המלכה, והנסיכה מוצאת מחסה בטירת עץ (בגרסה של גרים זו בקתת לבנים) שבה חיים שבעה אבירים (בגרסה של גרים אלה גמדים) המלכה מגלה את המקרה בעזרת מראת הקסמים שלה, מתחפשת לאישה זקנה ומגישה לנסיכה תפוח מורעל. כמו בסיפור של האחים גרים, הנסיכה מתעלפת מאכילת התפוח, והנסיך מנשק אותה, מעיר אותה והם מתחתנים. הסיפור עובד לסרט מצויר בשנת 1951. תרגום לעברית, בידי ריטה קוגן, בשם "האגדה על בת הצאר ושבעת האבירים", יצא לאור בשנת 2018 בהוצאת קדימה. מדיה וקבצים בנושא המעשייה על הנסיכה המתה ושבעת האבירים בוויקישיתוף טקסט המעשיה ברוסית
הלווטיק איירווייז

הלווטיק איירווייז (באנגלית: Helvetic Airways) היא חברת תעופה שווייצרית, שבסיסה בנמל התעופה הבינלאומי ציריך קלוטן. החברה מפעילה טיסות סדירות ושכר ליעדים בצפון אפריקה ובאירופה. משנת 2011 פועלת החברה גם מנמל התעופה של העיר ברן. הלווטיק איירווייז הוקמה בסתיו 2003, כמיתוג מחדש של חברת התעופה אודט איירוויז (Odette Airways). החברה החלה לפעול בנובמבר 2004 באמצעות שלושה מטוסי פוקר 100, עד סוף השנה גדל צי החברה לשבעה מטוסים מדגם זה. ב-18 בפברואר 2013, שמונה גברים לבושים במדי המשטרה המקומית וחמושים בקלשניקובים, שדדו יהלומים בשווי 38 מיליון אירו ממטוס של החברה שחנה בנמל התעופה של בריסל. השודדים פרצו את הגדר המקיפה את נמל התעופה וגנבו את היהלומים בעת שהועמסו על המטוס, במהלך השוד שנמשך 11 דקות לא נורתה ירייה אחת. בתום האירוע נמלטו השודדים דרך הפרצה ממנה נכנסו. צי המטוסים של החברה נכון לדצמבר 2022: מדיה וקבצים בנושא הלווטיק איירווייז בוויקישיתוף אתר האינטרנט הרשמי של הלווטיק איירווייז מדיה וקבצים בנושא הלווטיק איירווייז באתר Airliners.net אורה קורן, "ממעשי השוד הגדולים בהיסטוריה" יהלומים בשווי 50 מיליון דולר נגנבו בנמל התעופה של בריסל, באתר TheMarker‏, 19 בפברואר 2013
אילת (פירושונים)

האם התכוונתם ל... ערים: אילת – העיר הדרומית ביותר במדינת ישראל אילת (עיר מקראית) – עיר מקראית בקצה הצפוני של מפרץ אילת נושאים אחרים: אילת (סדרת טלוויזיה) – סדרת טלוויזיה ישראלית לנוער אבן אילת – אבן חן ירוקה-כחולה אח"י אילת (פירושונים) – שמן של כמה ספינות בחיל הים הישראלי הרי אילת – רכס הרים בדרום ארץ ישראל התאחדות אילת – התאחדות של ארגוני הספורט הלא אולימפיים בישראל צים אילת – מספר ספינות נוסעים של חברת "צים": צים אילת 1: א/ק 32. בשירות בשנים 1948–1951 צים אילת 2: א/ק 53. בשירות בתקופה מאי 1951–1972 צים אילת 3: א/מ 106. בשירות בשנים 1960–1982 רחוב אילת – רחוב ביפו אישים: אברהם אילת – צייר, פסל ואוצר ישראלי אַיֶּלֶת כהנא – עיתונאית ישראלית אלחנן אילת – מהנדס ואיש חינוך ישראלי, הקים את מכללת אפקה וכיהן כנשיאה הראשון אליהו אילת – מזרחן ודיפלומט ישראלי גדעון אילת – איש הפלמ"ח ופעיל במוסדות הקיבוץ הארצי גלית אילת – אוצרת וכותבת על אמנות עכשווית דפנה אילת – מלחינה ופזמונאית ישראלית יוני אילת – שחקן תיאטרון ישראלי אילות
נמל התעופה של אוקלנד

נמל התעופה של אוקלנד (באנגלית: Auckland Airport) הוא נמל התעופה הגדול והעמוס בניו זילנד והרביעי באוסטרלאסיה, ומשמש כשער האווירי העיקרי למדינה. הנמל ממוקם בעיר מאנגר (Mangere), כ-21 ק"מ דרומית למרכז העיר אוקלנד. נמל התעופה משמש בסיס לחברות התעופה: אייר ניו זילנד ווירג'ין אוסטרליה, וכבסיס מקומי עבור חברת ג'טסטאר איירווייז. בשנת 2013 עברו בנמל התעופה 14,516,215 נוסעים ב-155,146 תנועות מטוסים. מדיה וקבצים בנושא נמל התעופה של אוקלנד בוויקישיתוף אתר האינטרנט הרשמי של נמל התעופה של אוקלנד (באנגלית) נמל התעופה של אוקלנד, ברשת החברתית פייסבוק נמל התעופה של אוקלנד, ברשת החברתית אקס (טוויטר) נמל התעופה של אוקלנד, ברשת החברתית אינסטגרם מדיה וקבצים בנושא נמל התעופה של אוקלנד באתר Airliners.net נתוני שדה התעופה לשנת 2013 (באנגלית) ערך זה הוא קצרמר בנושא שדות תעופה ובנושא ניו זילנד. אתם מוזמנים לתרום לוויקיפדיה ולהרחיב אותו.